SUID-AFRIKAANSE RADIOLIGA NUUS SONDAG 17 APRIL 2016 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jounaam, 
roepsein en OTH) 


Die Suid-Afrikaanse Radioliga saai elke Sondag nuusbulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG 

AMSAT SA SIMPOSIUM 

SOEKTOG NA LEWE OP ANDER PLANETE 

RAE NUUS 

PROJEK LEXICON 

OKOSA/ SARL KWARTAAL VERGADERING TERUGVOER 

Bly ingeskakel vir meer hieroor en ook ander interessante nuus items. 

** As alles volgens plan verloop sal die @atar Sateliet maatskappy se tweede 
sateliet, Es'hail-2, in `n geostasionêre wentelbaan geplaas word deur 'n SpaceX 
vuurpyl gedurende Desember 2016. Hierdie sateliet sal `n AMSAT transpon- 


deerder aan boort he met opskakel frekwensie in die 2,4gHz band en afskakel 
sal 10,489 gHz wees. Bandwydte sal 250 khz wees 


Hannes Coetzee ZS6BZP sal tydens die AMSAT SA ruimtesimposium `n doku- 
ment ter tafel lê. Dit sal as voorbereiding dien vir die wat gereed wil maak om 
hierdie nuwe, geo stasionere aankomeling, te verwelkom. 


Die operasionele spesifikasies van die transpondeerder en moontlike tegniese 
oplossings asook op en afskakel behoeftes sal bespreek word. Die fokus sal, soos 
gewoonlik, wees op op die mees koste effektiewe toerusting vir amateur gebruik. 


Bespreek nou vir die geleentheid wat op 28 Mei by die Inovation Hub in Pretoria 
gehou word. Meer inligting kan verkry word en registrasies kan gedoen word via 
die AMSAT SA webblad www.amsatsa.org.za. Daar sal weereens afslag gebied 
word aan vroee besprekers en ook aan SARL en AMSAT SA lede 


** Destyds is daar geglo dat die aarde die middelpunt van die heelal was en dat 
die son, maan en sterre om die aarde wentel. Dit het egter alles verander toe 
Galileo met daardie eerste primitiewe teleskoop die ruimte in getuur het. 


Intussen is reeds meer as 2000 eksoplanete bevestig uit meer as 6000 hemelligame 
wat reeds ontdek is. Ons son, wat eintlik `n ster is, is reeds meer as 4,5 biljoen 


jaar oud en daar word geraam dat daar meer as 200 miljoen ander net soos hy 
bestaan, sommige etlike miljoen jaar ouer. 


Indien lewe op een van hierdie ouer planete ontstaan het behoort dit teen dié 
tyd heelwat verder gevorder te wees as ons. (Gestel nou dat van hierdie leefvorme 
ook met radio speel of gespeel het dan is dit moontlik dat van daardie seine nou 
eers die aarde bereik of dalk steeds onderweg na ons mag wees. 


Dit is juis met hierdie in gedagte dat SETI, die “Search for Extra Terrestrial 
Inteligence” nou ʼn grootskaalse poging van stapel gestuur het om deur middel 
van twee van die wereld se grootste radio teleskope `n soektog te loots. Hierdie 
soektog word moontlik gemaak deur 'n borgskap van 100 miljoen dollar. Hi- 
erdie soektog sal die band segment 1 tot 10 GH beslaan met `n golflengte van 
30 tot 3 cm. Hierdie deel van die spektrum is tans nog relatief vry van mensge- 
maakte steurings en bied dus die beste kans op die ontdekking van buitenste 
ruim intelegensie. 


Indien hierdie soektog egter onsuksesvol is, kan ons steeds ons hoop vestig op 
ons eie vierkantekilometer opstelling wat met ongeveer 3000 skottels teen 2024 
aan lyn behoort te kom om geskiedenis te maak en daardie ontwykende sein te 
ontdek. 


** Die SARL en OKOSA het tydens hul kwartaal vergadering verskeie sake be- 
spreek. Die SARL se 5nHz verslag oor die pad vorentoe is bespreek en geniet 
tans aandag vanaf die frekwensie lisensieering afdeling. Die volgende stap is om 
die SARL se versoek aan die OKOSA raad voor te le. Die vrystelling van ama- 
teur toerusting is ook bespreek, en die partye sal binnekort ook tot `n vergelyk 
probeer kom oor hoe om die situasie te hanteer en watter toerusting vrygestel 
sal word. OKOSA hoop om die nodige dokumentasie teen Augustus ter tafel te 
le. Hierna sal openbare verhore, hoepelik teen September, in die verband gehou 
word. ICASA expects to release a discussion paper around August. Daar sal `n 
voledige verslag in die volgende SARL nuusbrief wees.Die SARL was tydens die 
vergadering deur Hans van de Groenendaal ZS6AKV, Fritz Sutherland ZS6SF 
en Geoff Levey 4S6C verteenwoordig. 


** Registrasie vir die Mei 2016 RAFE het nou amptelik gesluit. Eksamen nom- 
mers gaan binne die volgende twee weke geskep word. Die eksamen nommers 
sal per epos aan die student bekend gemaak word. Eksamen nommers sal ook 
op die SARL webblad gepubliseer word. RAFE student word alles van die beste 
toegewens met hulle voorbereiding vir die eksamen. Navrae kan gerig word aan 
rae@sarl.org.za 


** Projek Lexicon, wat werk aan `n Afrikaans/ Engelse woordelys vir gemik op 
amateurradio, is in volle swang. Die projek webblad se ledetal groei steeds en 
nuwe lede is steeds welkom om in te skakel. Onthou meer hande maak ligte 
werk. 


Die span hoop om die projek teen einde September van hierdie jaar te kan 
afsluit. Besoek die webblad www.projeklexicon.co.za, registreer en deel in die 


ontwikkeling van die eerste tweetalige amateurradio gerigte woordelys. Dankie 
aan almal wat reeds hul gewig agter die projek kom gooi het. Die volgende 
projek vergadering is op 22 April 2016. 


** Registrasie vir die Mei 2016 RAFE het nou gesluit. Eksamen nommers gaan 
binne die volgende twee weke geskep word.Die eksamen nommers sal per epos 
aan die student bekend gemaak word.Eksamen nommers sal ook op die SARL 
webblad gepubliseer word. RAF student word alles van die beste toegewens met 
hulle voorbereiding vir die eksamen. Navrae kan gerig word aan rae@sarl.org.za 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag tot 
matig gaan wees. Groot sonvlek AR2529 gaan die bron van O-klas sonfakkels 
wees. Diegene wat hulle eie frekwensievoorspellings wil doen, kan 'n verwagte 
effektiewe sonvlektelling van ongeveer 38 vir die week gebruik. 


Amateurs kan goeie openinge op die 20 tot 10 m DX bande verwag. 
Besoek gerus die webtuiste spaceweather.sansa.org.za vir meer inligting. 
Kom ons loer na gebeure vir die volgende paar weke 

17 April - sluitingsdatum vir Autumn @RP kompetisie logstate 

18 April - Wêreld Amateurradio Dag 

24 April - die 7S4 Naelloop 

25 April - sluitingsdatum vir artikels vir die Mei Radio 7S 


Om die bulletin mee af te sluit `n opsomming van ons hoofberig: Teen Desember 
behoort die eerste AMSAT geo stasionere sateliet in sy wentebaan geplaas te 
word. Tydens die AMSAT SA ruimtesimposium wat op 28 Mei by die Innovation 
Hub in Pretoria gehou word gaan Hannes oetzee, ZSGBZP, op die tegniese 
aspekte van hierie sateliet fokus. Bespreek nou jou plek deur `n besoek aan die 
AMSAT SA webblad www.amsatsa.org.za te bring 


Dit bring ons aan die einde van hierdie bulletin. 


** Die Suid-Afrikaanse Radio liga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die “news inbox” skakel nie later as die 
Donderdag wat die bulletin datum vooraf gaan nie. 


Luister ook elke Sondagoggend om 10:00 plaaslike tyd na “Amateur Radio 'To- 
day”. Daar is herleiding op 7 082 kHz laersyband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za.Sentechborg die uitsendings op die nie-amateur frek- 
wensies. 


Jy het geluister na `n nuus uitsending van die Suid-Afrikaanse Radio liga, 
saamgestel deur Dawie Conradie, ZR6GDHG, Re deur Ryan Gibson, 
ZSGGGR, en gelees deur... uie vee ve os sa as se oe Ga Gee Ge Ge aRK RE Be Se 


Die Afrikaanse nuus span groet nou en wens jou “n mooi week toe. Totsiens 


/EX 


